text: Chauffør får fængselsstraf for at svindle med papirerne
  15 februar 2018 kl. 09.24
  En 47-årig tyrkisk chauffør er blevet idømt 30 dages fængsel. Samtidig er han udvist fra Danmark med indrejseforbud i 6 år.
  Hverken turtilladelse eller fragtbrev var i orden, da Tungvogncenter Syd i januar stoppede den tyrkiske chauffør ved en kontrol i Vojens.
  Ifølge papirerne havde chaufføren tilladelse til at køre varer fra Tyrkiet til Danmark og retur. Men en nærmere undersøgelse viste ret hurtigt, at der var svindlet med dokumenterne. 
  Den 47-årige chauffør har hele tiden nægtet sig skyldig, men valgte at modtage dommen.
  